Diari Oficial de la Generalitat Valenciana


Sumari del DOGV 1087, del 16-06-1989 (1989/814198)

DECRET 89/1989, de 12 de juny, del Consell de la Generalitat Valenciana , pel qual es modificat l'article 32 del Decret del Consell 63/1986, de 19 de maig, sobre campaments de turisme a la Comunitat Valenciana.
------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1989/06/12/89/dof/vci/html**

### Dades del document

Número de DOGV
:   1087

Data del DOGV
:   16-06-1989

Secció del DOGV
:   DISPOSICIONS GENERALS

Número del document
:   1989/814198


Data del document
:   12-06-1989

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

Decret 89/1989, de 12 de juny, del Consell de la Generalitat Valenciana, pel qual es modifica l'article 32 del Decret del Consell 63/1986, de 19 de maig, sobre campaments de turisme a la Comunitat Valenciana.  
L?experiència en l'aplicació del Decret 63/1986, de 19 de maig, del Consell de la Generalitat Valenciana, de campaments de turisme, ha palesat la conveniència de revisar-ne alguns aspectes per tal d'agilitzar la tramitació de les autoritzacions corresponents i d'elevar el nivell de qualitat de les instal·lacions i serveis prestats.  
Pel que fa al primer tema, la tramitació de les autoritzacions d'obertura, instal·lació i classificació dels campaments de turisme es venia realitzant a partir d'una primera autorització, provisional, i d'una segona, definitiva, entre les quals mitjançava un termini de sis mesos. Açò ha suposat un minvament en l'agilitat procedimental necessària i en l?eficàcia dels òrgans administratius encarregats de la gestió.  
Per aquesta raó, en la norma present, es recondueix l'autorització esmentada cap a un unic moment en el temps, cosa que ha de traduir-se en una més gran celeritat en l?obtenció de les llicències, amb els consegüents avantatges per als ciutadans.  
D'altra banda l?exigència per part del turista d'una més gran qualitat de les instal·lacions i de prestació de serveis en els diversos tipus d'empresa turística és una realitat cada dia més evident. En atenció d'aquesta exigència i de les profundes transformacions que les tècniques turístiques han anat experimentant, la Generalitat Valenciana ha anat elaborant noves normes reguladores dels diferents sectors, i ha començat pel sector dels allotjaments. Normes que, si bé contenen una sèrie de requisits mínims imprescindibles segons la categoria de cada establiment, deixen a la iniciativa empresarial un ampli camp d'actuació de manera que els titulars puguen anar adaptant les seues empreses a la realitat del moment. Amb aquesta finalitat es va publicar el Decret del Govern Valencià 63/1986, abans citat.  
Ara bé, quasi tres anys després d'aquesta publicació s'han evidenciat algunes dificultats en la seua adaptació, com és el cas, entre altres, de la parcel·lació, que han fet veure la conveniència de ponderar amb molta cura les circumstàncies concretes de tots i cadascú dels càmpings a l?hora de la seua classificació o reclassificació, ja que l?exigència literal i estricta de les prescripcions del Decret ha de conjugar-se amb criteris de flexibilitat per a salvaguardar valors prioritaris com els ecològics i paisatgístics, el manteniment de les masses arbòries ja existents o la consideració de les peculiaritats orogràfiques d'algun d'aquests establiments que constitueixen, en ocasions, el principal atractiu de la instal·lació.  
Queda clar, doncs, que la garantia d'unes bones instal·lacions i la prestació d'uns bons serveis no ha de ser obstacle per al manteniment d'unes condicions de naturalesa amb qualitat, i correspon als poders públics no solament facilitar tals condicions sinó també garantir-les, per la qual cosa es fa evident la necessitat de flexibilitzar l'adaptació dels campaments de turisme a la nova normativa, mitjançant la possibilitat de la dispensa adient prèvia conjugació i ponderació de les distintes circumstàncies concurrents.  
igualment els poders públics han de vetllar perquè l?eficàcia presidesca en tot moment l'actuació administrativa, evitant dilacions innecessàries.  
Per tot això, a proposta del Conseller d?Indústria, Comerç i Turisme i prèvia deliberació del Consell de la Generalitat Valenciana, en sessió celebrada el dia 12 de juny de 1989,  
DECRETE:  
Article únic  
Es modifica l?article trenta-dos, apartat dos, del Decret 63/1986, de 19 de maig, del Consell de la Generalitat Valenciana, que queda redactat de la següent manera:  
«Dos. El Servei Territorial de Turisme corresponent, una vegada rebuda la documentació anterior, iniciarà l?expedient adient que elevarà una vegada ultimat, adjuntant-hi proposta, a la Direcció General de Turisme per a la seua resolució.  
En atenció a les especials circumstàncies que puguen donar-se i ponderades en conjunt la concurrència de les condicions exigides i previs els informes que es consideren necesaris, la Direcció General de Turisme podrà dispensar del compliment d'alguna o algunes de les exigències previstes als articles anteriors».  
DISPOSICIO FINAL  
Aquest Decret entrarà en vigor el dia de la seua publicació al Diari Oficial de la Generalitat Valenciana.  
València, 12 de juny de 1989.  
El President de la Generalitat,  
JOAN LERMA I BLASCO  
El Conseller d?Indústria, Comerç i Turisme,  
ANDRES GARCIA RECHE


Còpia Permalink ELI